Wjeliki panda

Wjeliki panda (Ailuropoda melanoleuca) jo družyna mjadwjeźow (Ursidae).

 Wopis 
Wjeliki panda jo płošny a dośěgnjo wjelikosć wót něźi 1,5 až do 1,8 m. Jogo kóža jo běła až nažołśe běła, mjaztym až wušy a nogi su carne, ale teke wokolina wokow jo carna. Mimo togo ma carnu smugu mjaz prědnyma nogoma na kśebjaśe a groźi. Głowa jo wjelika a kulojta. Wón móžo wagu wót wěcej ako 100 kg dośěgnuś.

Žerjo pśisamem jano bambusowe wurostki. Pśi tom daloko drogujo.

 Rozšyrjenje a žywjeński rum 
Wjeliki panda jo žywy w kurjawkatych bambusowych lěsach krotkozajtšnych regionach srjejźneje Chiny, we wusokosćach wót 2300 až do 3800 m. Pśi tom 90 % su žywy w prowincy Sichuan. Něga jo był wót pódpołnocneje prowincy Gansu až do pódpołnocneje Burmy domacny.

 Rozmnoženje 
Samice pó 97 až 163 dnjach w skalnej jamje abo bambusowej gusćinje póroźuju wjelgin małke młoźe, kótarež ma wagu wót jano 100 g. Pó 2 až 3 lět wóno bywa samostatne. Wóno akle w starstwje wót 5 až do 6 lět bywa rodnje zdrjałe.

Wjelike pandy něnto se w coowach kubłaju, pśi comž prědne młoźe bu w coowje Peking naroźony w lěśe 1963.

 Žrědła 
 Wolfgang Puschmann, BI-Lexikon Zootiere, VEB Biobliographisches Institut, Leipzig 1989, ISBN 3-323-00280-6, bok 144 
 Meyers Taschenlexikon Biologie, In 3 Bänden, 1. zwězk, ISBN 3-411-12013-4, bok 79 

 Wótkaze 

Kategorija:Mjadwjeźe